钦定古今图书集成/历象汇编/乾象典/第082卷 > 九日寄岑参 前人
## 钦定古今图书集成/历象汇编/乾象典/第082卷 > 九日寄岑参 前人

出门复入门，雨脚但如旧。所向泥活活，思君令人瘦。
沈吟坐西轩，饮食错昏昼。寸步曲江头，难为一相就。
吁嗟乎苍生，稼穑不可救。安得诛云师，畴能补天漏。
大明韬日月，旷野号禽兽。君子强逶迤，小人困驰骤。
维南有崇山，恐与川浸溜。是节东篱菊，纷披为谁秀。
岑生多新诗，性亦嗜醇酎。采采黄金花，何由满衣袖。